Document ID: 32006R1894

ΚΑΝΟΝΙΣΜΌΣ (ΕΚ) αριθ. 1894/2006 ΤΟΥ ΣΥΜΒΟΥΛΊΟΥ
της 18της Δεκεμβρίου 2006
σχετικά με την εφαρμογή της συμφωνίας, υπό μορφή ανταλλαγής επιστολών, μεταξύ της Ευρωπαϊκής Κοινότητας και της Βραζιλίας, σχετικά με την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησης στην Ευρωπαϊκή Κοινότητα, και σχετικά με την τροποποίηση και συμπλήρωση του παραρτήματος Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη: τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
την πρόταση της Επιτροπής,
Εκτιμώντας τα ακόλουθα:
(1)
Ο κανονισμός (ΕΟΚ) αριθ. 2658/87 (1) θέσπισε ονοματολογία των εμπορευμάτων, στο εξής αποκαλούμενη «Συνδυασμένη Ονοματολογία» ή «ΣΟ», και καθόρισε τους συμβατικούς δασμούς του κοινού δασμολογίου.
(2)
Με την απόφαση 2006/1894/ΕΚ (2), το Συμβούλιο ενέκρινε, εξ ονόματος της Κοινότητας, τη συμφωνία, υπό μορφήν ανταλλαγής επιστολών, μεταξύ της Ευρωπαϊκής Κοινότητας και της Βραζιλίας, σχετικά με την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησης στην Ευρωπαϊκή Κοινότητα με σκοπό την περάτωση των διαπραγματεύσεων που είχαν αρχίσει σύμφωνα με το άρθρο XXIV, παράγραφος 6 της ΓΣΔΕ - 1994.
(3)
Ο κανονισμός (ΕΟΚ) αριθ. 2658/87 θα πρέπει, επομένως, να τροποποιηθεί και να συμπληρωθεί αναλόγως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το Παράρτημα Ι (Συνδυασμένη Ονοματολογία) του κανονισμού (ΕΟΚ) αριθ. 2658/87 τροποποιείται ως εξής:
α)
Το δεύτερο μέρος (πίνακας δασμών) και το τρίτο μέρος (παραρτήματα δασμολογίου) τροποποιούνται ως προς τους δασμούς και συμπληρώνονται ως προς τις ποσότητες που εκτίθενται στο Παράρτημα του παρόντος κανονισμού.
β)
Οι κωδικοί ΣΟ 0201 30 00, 0202 30 90, 0206 10 95, 0206 29 91 του Παραρτήματος 7 (δασμολογικές ποσοστώσεις ΠΟΕ ανοιγόμενες από τις αρμόδιες κοινοτικές υπηρεσίες) του τμήματος ΙΙΙ του τρίτου μέρους τροποποιούνται ως εξής:
i)
Η περιγραφή της δασμολογικής ποσόστωσης ΕΚ 5 000 τόνων «Κρέατα “εκλεκτής ποιότητας”, χωρίς κόκαλα, νωπά, διατηρημένα με απλή ψύξη ή κατεψυγμένα, τα οποία ανταποκρίνονται στον ακόλουθο ορισμό: Τεμάχια βοείου κρέατος που προέρχονται από νεαρά βοειδή (novilhos) ή από δαμάλες (novilhas), ηλικίας μεταξύ 20 και 24 μηνών, η οδοντοφυΐα των οποίων βρίσκεται στο στάδιο της πτώσης των κοπτήρων της πρώτης οδοντοφυΐας και έχουν, κατ’ ανώτατο όριο, τέσσερεις μόνιμους κοπτήρες, εκτραφέντα αποκλειστικά σε λειμώνες, ποιότητας καλής ωρίμανσης, που αντιστοιχούν στις ακόλουθες κατηγορίες κατάταξης σφαγίων βοοειδών: κρέατα που προέρχονται από σφάγια που έχουν καταταγεί στην κλάση B ή R, με διάπλαση από κυρτή έως επίπεδη και κατάσταση πάχυνσης 2 ή 3· τα τεμάχια αυτά που φέρουν τη σήμανση “sc” (special cuts) ή την ετικέτα “sc” (special cuts), που πιστοποιούν την υψηλή ποιότητά τους, είναι συσκευασμένα σε κιβώτια που φέρουν την ένδειξη “κρέατα υψηλής ποιότητας” αντικαθίσταται από “Κρέατα βοειδών”, εκλεκτής ποιότητας“χωρίς κόκαλα, νωπά, διατηρημένα με απλή ψύξη ή κατεψυγμένα”».
ii)
Στη στήλη «Άλλοι γενικοί και ειδικοί όροι», παρεμβάλλεται: «Προμηθεύτρια χώρα: Βραζιλία».
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Έγινε στις Βρυξέλλες, 18της Δεκεμβρίου 2006.

Labels: 3
15
18
6